Byrettens dom stadfæstes i sag om forsøg på manddrab efter straffelovens § 237, jf. § 21, og vold efter straffelovens § 244, stk. 1, samt overtrædelse af færdselslovens § 117, stk. 1, nr. 3, jf. § 53, stk. 1 m... Vis mere
Ret: Østre Landsret (2. instans)
Faggruppe: Straffesag — Nævningesag
Sagsemner: Liv og legeme;

/

Dom for drabsforsøg

Et enigt nævneting har den 20. juni 2023 i Østre Landsret fundet en
tiltalt skyldig i forsøg på manddrab og vold mv.

Der var tale om en stadfæstelse af en dom afsagt af Københavns Byret den 21. juni 2022.

Den tiltalte blev fundet skyldig i forsøg på manddrab ved at have taget et kraftigt halsgreb med
begge hænder på en anden person og have fastholdt det kraftige greb, også efter at en tredje
person var kommet til stede og flere gange forsøgte at få tiltalte til at slippe grebet. Det fremgik
af sagen, at både tiltalte og den forurettede havde indtaget kokain forud for drabsforsøget.

Straffen blev – ligesom i byretten – fastsat til fængsel i 6 år. Strafudmålingen var enstemmig.

Ankesagen har været behandlet i Østre Landsrets 16. afdeling under j.nr. S-2096-22.